രാജ് കുന്ദ്രയുമായി ശില്പ്പ ഷെട്ടി പിരിയാന് ഒരുങ്ങുന്നതായി റിപ്പോര്ട്ട് നീലച്ചിത്ര നിര്മാണക്കേസില് മുംബൈ പൊലീസ് അറസ്റ്റു ചെയ്ത വ്യവസായി രാജ് കുന്ദ്രയുമായി നടി ശില്പ്പ ഷെട്ടി വിവാഹമോചനത്തിന് ഒരുങ്ങുന്നതായി റിപ്പോര്ട്ട്. എന്റര്ടൈന്മെന്റ് വെബ്സൈറ്റായ ബോളിവുഡ് ഹംഗാമയാണ് വാര്ത്ത റിപ്പോര്ട്ട് ചെയ്തത്. അടുത്ത സുഹൃത്തുക്കളെ ഉദ്ധരിച്ചാണ് ഹംഗാമയുടെ വാര്ത്ത. 2009ലായിരുന്നു ഇരുവരും തമ്മിലുള്ള വിവാഹം. രണ്ടു മക്കളുണ്ട്. കേസില് ജൂലൈ 19നാണ് രാജ് കുന്ദ്ര അറസ്റ്റിലായത്. ലണ്ടന് ആസ്ഥാനമായി പ്രവര്ത്തിക്കുന്ന രാജ് കുന്ദ്രയുടെ നിര്മാണ കമ്ബനി നീലച്ചിത്രങ്ങള് നിര്മിക്കുന്നുവെന്നും അത് ഓണ്ലൈനില് പ്രചരിപ്പിക്കുന്നുവെന്നുമാണ് കേസ്. ഷെര്ലിന് ചോപ്ര അടക്കമുള്ള നടിമാരുടെ പരാതിയെ തുടര്ന്ന് മുംബൈ പൊലീസാണ് ഇദ്ദേഹത്തെ അറസ്റ്റ് ചെയ്തത്. വിവാദങ്ങള്ക്ക് പിന്നാലെ സൂപ്പര് ഡാന്സര് 4 റിയാലിറ്റി ഷോയില് നിന്ന് ശില്പ്പ കുറച്ചുകാലം അവധിയെടുത്തിരുന്നു. ഈയിടെയാണ് താരം ജഡ്ജിങ് പാനലിലേക്ക് തിരിച്ചെത്തിയത്.കേസില് നിയമം അതിന്റെ വഴിക്കു പോകട്ടെ എന്നാണ് ശില്പ്പ പ്രതികരിച്ചിട്ടുള്ളത്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക